Návrh

1.	Zameranie kontrolnej činnosti Úradu vlády SR na I. polrok 2006

A. Úlohy prechádzajúce z II. polroku 2005

1. Ochrana finančných záujmov Európskej únie: Program Phare SR 2002/000.610-15-133 (Zvýšenie zamestnateľnosti žien vo výkone trestu v meste Nitra) – grantová schéma rozvoja ľudských zdrojov, komponent 2 Flexibilita trhu práce

Kontrolované 
subjekty:	Ministerstvo výstavby a regionálneho rozvoja SR
	Agentúra na podporu regionálneho rozvoja
	Mesto Nitra
	Vzdelávací inštitút COOP, a.s.
 
Cieľ:	zistiť, či boli efektívne využité prostriedky poskytnuté Európskou úniou a zo štátneho rozpočtu na základe Zmluvy o poskytnutí Grantu uzatvorenej v rámci programov externej pomoci Európskej únie SR 2002/000.610-15-133 
  
Termín:	realizácia	:  vláda SR – február   2006
 
Nositeľ úlohy:		odbor Centrálny kontaktný útvar OLAF pre SR  a expozitúra Nitra
 
Externá spolupráca:	Ústredie práce, sociálnych vecí a rodiny

2.	Kontrola úrovne výkonu štátnej správy na úseku poskytovania vybraných foriem kompenzácií určených na prekonanie alebo zmiernenie sociálnych dôsledkov ťažko zdravotne postihnutým občanom

Kontrolované 
subjekty:	vybrané úrady práce, sociálnych vecí a rodiny v SR
	 
Cieľ:	zistiť, stav v oblasti dodržiavania hmotnoprávnych a procesnopráv- nych predpisov príslušnými orgánmi miestnej špecializovanej štátnej správy pri plnení úloh štátnej správy súvisiacich s poskytovaním vybraných foriem kompenzácií so zameraním na peňažný príspevok na kúpu osobného motorového vozidla a peňažný príspevok za opatrovanie. 
  
Termín:	realizácia	:  vláda SR – január   2006
 
Nositeľ úlohy:		expozitúra Banská Bystrica  a expozitúra Prešov

3. Kontrola plnenia úloh z uznesení vlády splatných v III. štvrťroku 2005 v ministerstvách a ostatných ústredných orgánoch štátnej správy so zreteľom na plnenie uznesenia vlády č. 70/2005 k odpočtu harmonogramu opatrení vyplývajúcich zo Súhrnnej monitorovacej správy EÚ zo dna 5. 11. 2003 

Kontrolované
subjekty:	Ministerstvo pôdohospodárstva SR, 
Ministerstvo zdravotníctva SR,
Ministerstvo spravodlivosti  SR 

Cieľ:  	zistiť vecné a časové plnenie úloh z uznesení vlády so zreteľom na plnenie uznesenia vlády č. 70/2005. V prípade zistených nedostatkov zabezpečiť, aby boli prijaté opatrenia na ich odstránenie

Termín: 	realizácia         : vláda – február 2006 

Nositeľ úlohy:		odbor hospodárskej kontroly a spoločenskej spotreby 

B. Nové úlohy:

4. Kontrola plnenia úloh z uznesení vlády splatných v IV. štvrťroku 2005 a dodržiavania právnych predpisov pri výkone štátnej správy na úseku poskytovania kompenzácií na prekonanie alebo zmiernenie sociálnych dôsledkov ťažko zdravotne postihnutých občanov

Kontrolované
subjekty:	Ministerstvo práce, sociálnych vecí a rodiny SR; 
Ústredie práce, sociálnych vecí a rodiny; 
vybrané úrady práce, sociálnych vecí a rodiny v SR

Cieľ:     	zistiť vecné a časové plnenie úloh z uznesení vlády. Osobitne sa zamerať na kontrolu dodržiavania príslušných zákonov a  interných predpisov súvisiacich s vybranými formami kompenzácií najmä na peňažný príspevok na kúpu osobného motorového vozidla a  za opatrovanie. V prípade zistených nedostatkov zabezpečiť, aby boli prijaté opatrenia na ich odstránenie

Termín:    		   výkon kontroly:      január – marec 2006
                                          realizácia:   vláda – máj, v časti plnenia úloh uznesení vlády
                                       vedúci ÚV SR – máj, v časti poskytovania kompenzácií

Nositeľ úlohy:	odbor hospodárskej kontroly a spoločenskej spotreby a expozitúry 

	
5. Kontrola plnenia úloh štátnej správy pri implementácii pomoci EÚ a kontrola plnenia úloh z uznesení vlády splatných v I. štvrťroku 2006 
	
Kontrolované 
subjekty:	Ministerstvo hospodárstva SR
Národná agentúra pre rozvoj malého a stredného podnikania, vybrané riadené a zriadené subjekty
Slovenská agentúra pre cestovný ruch, vybrané riadené a zriadené subjekty
 
Cieľ:	zistiť, 
-	ako MH SR plní úlohy riadiaceho orgánu pre SOP PS;
-	ako vybrané Sprostredkovateľské orgány pod Riadiacim orgánom plnia úlohy podľa SOP PS;
-	funkčnosť systému finančného riadenia, kontroly a auditu SOP PS;
-	či sa vykonáva systémový audit všetkých činností auditovaného subjektu na základe analýzy rizík
-	či a ako Riadiaci orgán pre Sektorový operačný program Priemysel a služby vo vzťahu k finančnému riadeniu zabezpečuje kontrolu vykonávania právomocí delegovaných na sprostredkovateľské orgány pod Riadiacim orgánom;
-	plnenie úloh z uznesení vlády SR 
-	kontrola vybavovania petícií a sťažností
	 	   		
Termín:	výkon kontroly	:  apríl - jún  2006
	realizácia	:  vláda SR  - september 2006
 
Nositeľ úlohy:		odbor Centrálny kontaktný útvar OLAF pre SR
Interná spolupráca:	 	odbor hospodárskej kontroly a spoločenskej spotreby,  odbor petícií a sťažností a expozitúry Nitra, Banská Bystrica, Prešov 

6.	Kontrola efektívnosti použitia účelových prostriedkov štátneho rozpočtu na plnenie úloh hospodárskej mobilizácie vo vybraných ústredných orgánoch štátnej správy SR určených ako subjekty hospodárskej mobilizácie a v nimi určených subjektoch hospodárskej mobilizácie

Kontrolovaný 
subjekt:	Ministerstvo pôdohospodárstva SR
	Ministerstvo spravodlivosti SR
	Ministerstvo práce, sociálnych vecí a rodiny SR
	Úrad geodézie, kartografie a katastra SR
	a vybrané subjekty hospodárskej mobilizácie v ich vecnej pôsobnosti

Cieľ:     	zistiť efektívnosť a účelnosť vynakladania finančných prostriedkov štátneho rozpočtu v subjektoch hospodárskej mobilizácie. Kontrola plnenia úloh vyplývajúcich z uznesení vlády SR č. 283 z 23. 4. 2003, týkajúcich sa určovania subjektov hospodárskej mobilizácie

Termín:                         výkon kontroly:      apríl – jún 2006
realizácia:  		vedúci ÚV SR – júl 2006
                                                                      
Nositeľ úlohy:	   Úrad vlády SR, Kancelária Bezpečnostnej rady SR

Spolupráca:		    Ministerstvo hospodárstva SR

C.  Ďalšie úlohy Úradu vlády SR v oblasti kontroly:

7.	Informácia o vybavovaní petícií a sťažností Úradom vlády SR a orgánmi  štátnej správy za rok 2005

Cieľ:     	poskytnúť vláde súhrnnú informáciu o počte, zameraní a vyhodnotení petícií a sťažností vybavovaných v roku 2005 Úradom vlády SR a orgánmi štátnej správy

Termín:                         spracovanie:        marec 2006
realizácia: 	        vláda  – apríl 2006
                                                                      
Nositeľ úlohy:	   odbor petícií a sťažností

8.	Kontrola vybavovania a prešetrovania petícií a sťažností, ktoré prináležia do pôsobnosti Úradu vlády SR

Cieľ:     	vykonávať operatívnu kontrolu a prešetrovanie takých petícií a sťažností, ktoré poukazujú na závažné nedostatky v činnosti štátnej správy, resp. ktoré vyplývajú zo zákonných povinností Úradu vlády SR vykonávať kontrolu alebo prešetrenie. O všetkých došlých podaniach spracovať štvrťročné informácie

Termín:                         výkon kontroly:        priebežne v I. polroku 2006
realizácia:  Kancelária vedúceho ÚV SR, Kancelária PV SR, 
           Kancelária PPV  SR EILPM – štvrťročné informácie
                                                           
Nositeľ úlohy:	    odbor petícií a sťažností

Externá spolupráca:	podľa obsahu petície a sťažnosti vecne zainteresované orgány štátnej správy na všetkých stupňoch riadenia (§ 16 ods. 1 zákona  č. 152/1998 Z. z.)